Avis juridique important

|

31989L0439

Neuvoston direktiivi 89/439/ETY, annettu 26 päivänä kesäkuuta 1989, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta

Virallinen lehti nro L 212 , 22/07/1989 s. 0106 - 0109 Suomenk. erityispainos Alue 3 Nide 30 s. 0016  Ruotsink. erityispainos Alue 3 Nide 30 s. 0016

NEUVOSTON DIREKTIIVI,annettu 26 päivänä kesäkuuta 1989,kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta (89/439/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettäneuvosto on direktiivillä 77/93/ETY(3), sellaisena kuin se on viimeksi muutettuna direktiivillä 89/359/ETY(4), päättänyt kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä; kasvien suojelu näitä haitallisia organismeja vastaan on välttämätöntä maatalouden tuottavuuden parantamiseksi, joka on yksi yhteisen maatalouspolitiikan tavoitteista,Ranskan merentakaisissa departementeissa sovellettavaa kasvinsuojelulainsäädäntöä ei ole yhdenmukaistettu direktiivin 77/93/ETY mukaisesti; kun otetaan huomioon niiden kasvien ja kasvituotteiden muun yhteisön kanssa käytävän kaupan tärkeys, on suotavaa, että mainitun direktiivin säännöksiä sovelletaan tulevaisuudessa näissä departementeissa; ottaen huomioon merentakaisten alueiden erityispiirteet olisi säädettävä sellaisista lisäsuojatoimenpiteistä, jotka ovat perusteltuja kasvinsuojelusyistä; direktiivin 77/93/ETY säännökset olisi myös laajennettava koskemaan haitallisten organismien Ranskan merentakaisiin departementteihin muilta Ranskan alueilta kulkeutumisen estämiseen liittyviä suojatoimenpiteitä,on osoittautunut tarpeelliseksi selventää direktiivin 77/93/ETY 9 artiklan 1 kohdassa tarkoitettua säännöstä, jonka mukaisesti mainitun direktiivin 7 artiklan mukaisesti vaadittu virallinen kasvien terveystodistus on laadittava kasvien, kasvituotteiden tai muiden kyseisten tuotteiden alkuperämaassa; on ilmeisesti aiheellista määritellä poikkeukset tästä velvoitteesta yleisellä tasolla siten, että 9 artiklan 1 kohtaa ei tarvitsisi muuttaa joka kerta kun komissio muuttaa liitettä IV,on suotavaa säätää, että tietyissä tapauksissa kolmansista maista lähtöisin olevien kasvien, kasvituotteiden ja muiden tavaroiden mainitun direktiivin 12 artiklan 1 kohdassa säädetty virallinen tarkastus pannaan täytäntöön komission toimesta kolmannessa maassa, joka on alkuperämaa,on osoittautunut tarpeelliseksi parantaa tämän direktiivin 15 artiklassa säädetyn suojalausekkeen toimintaa, jotta yhteisön toiminta voisi olla nopeampaa, laajempaa ja tehokkaampaa niissä tapauksissa, joissa tätä lauseketta sovelletaan, ja että komissiolla tulisi olla laajempi jäsenvaltioiden antamiin suojatoimenpiteisiin liittyvä toimivalta,tuojajäsenvaltioiden toteuttamat toimenpiteet tarkastusten vähentämiseksi asteittain tekevät tarpeelliseksi viejäjäsenvaltioiden tekemien tarkastusten lisäämisen; on siis ilmeisesti tarpeen vahvistaa yhteisön kasvien terveystarkastusten asemaa siten, että parannetaan yhteisön nykyisen kasvinsuojelujärjestelmän toimintaa maatalouden tuottavuuden parantamiseksi ja yhteismarkkinoiden toteuttamiseksi vuoden 1992 lopussa ja erityisesti luottamuksen lisäämiseksi kaikkia yhteisössä kaupan pidettäviksi tarkoitettujen kasvien, kasvituotteiden ja muiden tavaroiden osalta täytäntöönpantuja kasvien terveystarkastuksia kohtaan,asemaltaan vahvistuneet yhteisön tarkastukset on tehtävä komission palkkaamien asiantuntijoiden ja jäsenvaltioiden palkkaamien sellaisten asiantuntijoiden toimesta, joiden palvelukset ovat komission käytettävissä,on syytä määritellä näiden asiantuntijoiden tehtävä yhdessä yhteisön kasvinsuojelujärjestelmässä vaadittujen toimintojen kanssa,ON ANTANUT TÄMÄN DIREKTIIVIN:1 artikla Muutetaan direktiiviä 77/93/ETY seuraavasti:1) Muutetaan 1 artiklaa seuraavasti:a) poistetaan 2 kohdasta termit "Ranskan merentakaisissa departementeissa eikä ",b) lisätään seuraavat kohdat:"3 Tämä direktiivi koskee myös haitallisten organismien muilta Ranskan alueilta Ranskan merentakaisiin departementteihin kulkeutumisen ja kääntäen Ranskan merentakaisista departementeista muille Ranskan alueille kulkeutumisen estämiseen liittyviä suojatoimenpiteitä.4 Ottaen huomioon viljelyolojen ja ekologisten olosuhteiden erilaisuuden terveystilanteen turvaamiseen ja kasvien suojeluun Ranskan merentakaisissa departementeissa liittyvistä syistä perusteltuja suojatoimenpiteitä, jotka ovat tässä direktiivissä säädettyjen toimenpiteiden lisänä, voidaan antaa 16 a artiklassa säädettyä menettelyä noudattaen, sanotun kuitenkaan rajoittamatta tietyillä yhteisön alueilla vallitsevan muita paremman kasvinsuojelutilanteen turvaamiseksi vahvistettujen edellytysten soveltamista."2) Korvataan 9 artiklan 1 kohta seuraavalla tekstillä:"1 Kasvien, kasvituotteiden ja muiden sellaisten tavaroiden osalta, joihin sovelletaan liitteessä IV olevassa A osassa vahvistettuja erityisvaatimuksia, 7 artiklan mukaisesti vaaditun virallisen kasvien terveystodistuksen on oltava annettu maassa, josta kasvit, kasvituotteet ja muut tavarat ovat peräisin, paitsi:- puutavaran osalta, jos liitteessä IV olevassa A osassa säädettyjen erityisvaatimusten mukaisesti riittää, että puutavara on kuorittua,- muissa tapauksissa, jos liitteessä IV olevassa A osassa säädettyjä erityisvaatimuksia voidaan noudattaa muissa paikoissa kuin alkuperäpaikassa."3) Korvataan 11 artiklan 1 kohdan ensimmäisessä virkkeessä termit "maahan tuotaessa" termeillä "jos niitä tuodaan maahan".4) Poistetaan 11 artiklan 1 kohdan toisesta virkkeestä b kohta.5) Korvataan 11 artiklan 4 kohta seuraavalla tekstillä:"4 Jos todetaan, että toinen osa kasveista, kasvituotteista tai muista tavaroista on liitteessä I ja II lueteltujen haitallisten organismien saastuttamaa, toisen osan tuonti ei ole kielletty, jos ei ole minkäänlaista epäilystä siitä, että tämä osa olisi saastunut, ja jos näyttää siltä, että haitalliset organismit eivät ole voineet levitä."6) Lisätään 12 artiklaan seuraava kohta:"5 Voidaan komission ja tiettyjen kolmansien maiden toimivaltaisten laitosten välisten teknisten 16 a artiklassa säädettyä menettelyä noudattaen hyväksyttyjen järjestelyjen mukaisesti päättää, että 1 kohdan a alakohdassa tarkoitettuihin tarkastuksiin liittyviä toimintoja voidaan myös hoitaa komission luvalla 19 a artiklan sopivien säännösten mukaisesti kyseisessä kolmannessa maassa yhteistyössä maan kasvinsuojeluviranomaisen kanssa."7) Lisätään 14 artiklan 2 kohdan toiseen virkkeeseen seuraava teksti termien "kuluttua niiden antamisesta" jälkeen:"ja tarvittaessa komission luvalla suoritetun tietojen keruun jälkeen ja 19 a artiklan sopivien säännösten mukaisesti kyseisten kasvien tai kasvituotteiden alkuperämaassa".8) Lisätään 14 artiklan 3 kohtaan seuraava alakohta:"Tämä vaara arvioidaan käytettävissä olevien tieteellisten ja teknisten tietojen perusteella; jos nämä tiedot ovat riittämättömät, niitä on täydennettävä keräämällä lisää tietoja tai tarvittaessa komission luvalla suoritetuin tutkimuksin ja 19 a artiklan sopivien säännösten mukaisesti kyseisten kasvien, kasvituotteiden ja muiden tavaroiden alkuperämaassa."9) Korvataan 15 artiklan 2 kohta seuraavalla tekstillä:"2 Edellä 1 kohdassa tarkoitetuissa tapauksissa komissio tutkii tilannetta pysyvän kasvinsuojelukomitean kanssa niin pian kuin mahdollista. Tietojen keruu paikalla voidaan suorittaa komission luvalla ja 19 a artiklan sopivien säännösten mukaisesti. Vaaditut toimenpiteet, mukaan lukien ne, joiden avulla voidaan päättää, onko jäsenvaltioiden toteuttamat toimenpiteet peruutettava tai muutettava, voidaan antaa 17 artiklassa säädettyä menettelyä noudattaen. Komissio seuraa tilanteen kehittymistä, ja tämän saman menettelyn mukaisesti muuttaa tai peruuttaa mainitut toimenpiteet tilanteen kehityksen mukaisesti. Niin kauan kuin yhdestäkään toimenpiteestä ei ole päätetty edellä mainitun menettelyn mukaisesti, jäsenvaltio voi säilyttää täytäntöön panemansa toimenpiteet."10) Liitetään seuraava artikla:"16 a artikla1 Jos tässä artiklassa säädettyä menettelyä on noudatettava, asian saattaa viipymättä pysyvän kasvinsuojelukomitean, jäljempänä 'komitea`, käsiteltäväksi komitean puheenjohtaja omasta aloitteestaan tai jonkin jäsenvaltion pyynnöstä.2 Komiteaan kuuluvien jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3 Komission edustaja tekee ehdotuksen tarvittavista toimenpiteistä. Komitea antaa lausuntonsa näistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan 54 äänen enemmistöllä.4 Komissio päättää toimenpiteistä, joita sovelletaan viipymättä, jos ne ovat komitean lausunnon mukaiset. Jos ne eivät ole komitean lausunnon mukaiset tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto päättää toimenpiteistä määräenemmistöllä.Jos neuvosto ei kolmen kuukauden määräajassa siitä, kun asia tuli sen käsiteltäväksi, ole päättänyt toimenpiteistä, komissio päättää ehdotetuista toimenpiteistä."11) Lisätään seuraava artikla:"19 a artikla1 Jotta varmistutaan tämän direktiivin oikeasta ja yhdenmukaisesta soveltamisesta, komissio voi valtuuttaa asiantuntijoita suorittamaan luvallaan 3 kohdassa lueteltuja tehtäviä koskevia tarkastuksia paikalla tai ei tämän artiklan säännösten mukaisesti, sanotun kuitenkaan rajoittamatta jäsenvaltioiden luvalla suoritettujen tarkastusten soveltamista.Jos näitä tarkastuksia suoritetaan jossakin jäsenvaltiossa, ne on tehtävä yhteistyössä tämän jäsenvaltion kasvinsuojeluviranomaisen kanssa, kuten 4 ja 5 kohdassa on osoitettu, ja 7 kohdassa säädettyjen yksityiskohtaisten sääntöjen mukaisesti.2 Edellä 1 kohdassa tarkoitetut asiantuntijat voivat olla:- komission palkkaamia,- jäsenvaltioiden palkkaamia ja komission käytettävissä tilapäisesti tai tätä tehtävää varten.Heidän on täytynyt saada vähintään yhdessä jäsenvaltiossa pätevyys, joka vaaditaan henkilöiltä, jotka on valtuutettu suorittamaan ja valvomaan virallisia kasvien terveystarkastuksia.3 Edellä 1 kohdassa tarkoitetut tarkastukset voidaan suorittaa seuraavien tehtävien osalta:- edellä 6 artiklassa tarkoitettujen tarkastusten valvonta,- edellä 12 artiklan 1 kohdassa tarkoitettujen tarkastusten valvonta tai suorittaminen tämän artiklan 5 kohdan c alakohdan mukaisesti yhteistyössä jäsenvaltioiden kanssa,- 12 artiklan 5 kohdassa tarkoitetuissa teknisissä sopimuksissa täsmennettyjen toimintojen suorittaminen,- 14 artiklan 2 ja 3 kohdassa ja 15 artiklan 2 kohdassa tarkoitetun tietojen keruun ja tutkimusten suorittaminen,- komission avustaminen 6 kohdassa tarkoitetuissa tehtävissä,- mikä tahansa muu toimi, jonka neuvosto antaisi asiantuntijoille komission ehdotuksesta määräenemmistöllä.4 Edellä 1 kohdassa tarkoitetut asiantuntijat voivat 3 kohdassa lueteltujen tehtävien suorittamista varten:- käydä taimitarhoilla, tiloilla ja muissa paikoissa, joissa kasveja, kasvituotteita ja muita tavaroita on viljelty, tuotettu, jalostettu tai varastoitu,- käydä paikoissa, joissa 6 artiklassa tarkoitettuja tarkastuksia tai 12 artiklassa tarkoitettuja tarkastuksia on suoritettu,- neuvotella jäsenvaltioiden kasvinsuojeluviranomaisten kanssa,- olla jäsenvaltioiden kansallisten tarkastajien mukana heidän suorittaessaan toimintoja tämän direktiivin soveltamiseksi.5 a) Kyseisen jäsenvaltion kasvinsuojeluviranomaisten on saatava tietää riittävän ajoissa täytäntöön pantavasta tehtävästä, jotta tarvittavat toimenpiteet voitaisiin toteuttaa, 1 kohdan toisessa alakohdassa mainitun yhteistyön mukaisesti.Jäsenvaltioiden on suoritettava kaikki kohtuulliset toimenpiteet sen takaamiseksi, että tarkastusten tavoitteet ja tehokkuus eivät vaarannu. Niiden on varmistettava, että asiantuntijat selviytyvät tehtävistään ilman haittaa, ja ne toteuttavat kaikki kohtuulliset toimenpiteet antaakseen asiantuntijoiden käyttöön heidän pyynnöstään käytettävissä olevat tarvittavat välineet, mukaan lukien laboratoriotarvikkeet ja -henkilökunta. Komissio maksaa näistä pyynnöistä aiheutuvat kustannukset niissä rajoissa, jotka tähän tarkoitukseen käytettävissä olevat varat yhteisön budjetissa sallivat.Asiantuntijoiden on kaikissa niissä tapauksissa, joissa kansallinen lainsäädäntö niin vaatii, saatava kyseisen jäsenvaltion kasvinsuojeluviranomaisen täysi valtuutus, ja heidän on tarkkailtava sääntöjä ja käytäntöjä, jotka tämän jäsenvaltion edustajien on hyväksyttävä.b) Jos tehtävänä on valvoa tutkimuksia (3 kohdan ensimmäinen luetelmakohta), valvoa tarkastuksia (3 kohdan toisen luetelmakohdan ensimmäinen tapaus) tai suorittaa tietojen keruuta (3 kohdan neljäs luetelmakohta), yhtäkään päätöstä ei voida tehdä paikalla. Asiantuntijat tekevät komissiolle selvityksen toiminnastaan ja johtopäätöksistään.c) Jos tehtävänä on suorittaa tarkastuksia 12 artiklan 1 kohdan mukaisesti (tämän artiklan 3 kohdan toisen luetelmakohdan toinen tapaus), nämä tarkastukset on yhdennettävä laadittuun tarkastusohjelmaan, ja kyseisen jäsenvaltion laatimia sääntöjä ja menettelyjä on noudatettava; jos kuitenkin kyseessä on yhdistetty tarkastus, kyseinen jäsenvaltio voi hyväksyä erän tuonnin yhteisöön ainoastaan, jos sen kasvinsuojeluviranomaiset ja komissio ovat yhtä mieltä. Edellä 16 a artiklassa säädetyn menettelyn mukaisesti tätä edellytystä voidaan laajentaa muihin ehdottomiin vaatimuksiin, joita sovelletaan eriin ennen niiden tuontia yhteisöön, jos kokemus osoittaa tämän laajentamisen tarpeelliseksi. Jos yhteisön asiantuntija ja kansallinen tarkastaja ovat eri mieltä, kyseinen jäsenvaltio toteuttaa säilyttäviä toimenpiteitä, jotka ovat tarpeen ennen lopullista päätöstä.d) Kaikissa tapauksissa kansallisia säännöksiä rangaistusmenettelyistä ja hallinnollisista pakotteista sovelletaan tavanomaisten menettelyjen mukaisesti. Jos asiantuntijoille paljastuu tämän direktiivin säännösten epäilty rikkomus, asia on ilmoitettava kyseisen jäsenvaltion toimivaltaisille viranomaisille.6 Komissio:- laatii verkoston haitallisten organismien esiintymisten ilmoittamiseksi,- antaa suosituksia ohjeiden laatimisesta asiantuntijoiden ja kansallisten tarkastajien toimintansa harjoittamiseen perehdyttämisestä.Komission auttamiseksi tässä viimeksi mainitussa tehtävässä jäsenvaltioiden on ilmoitettava komissiolle kasvinsuojelun alalla voimassa olevat kansalliset tarkastusmenettelynsä.7 Komissio antaa 16 a artiklassa säädettyä menettelyä noudattaen yksityiskohtaiset säännöt tämän artiklan soveltamisesta, mukaan lukien säännöt, joita sovelletaan 1 kohdan toisessa alakohdassa mainittuun yhteistyöhön.8 Komission on tehtävä 31 päivään joulukuuta 1994 mennessä neuvostolle selvitys tämän artiklan säännösten soveltamisesta saadusta kokemuksesta. Neuvosto toteuttaa määräenemmistöllä komission ehdotuksesta tarvittavat toimenpiteet muuttaakseen tarvittaessa näitä säännöksiä tämän kokemuksen perusteella."2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1990 mennessä.2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komission on ilmoitettava tästä muille jäsenvaltioille.3 artikla Tämä direktiivi on osoitettu kaikille jäsenvaltioille.Tehty Brysselissä 26 päivänä kesäkuuta 1989.Neuvoston puolestaPuheenjohtajaC. ROMERO HERRERA(1) EYVL N:o C 117, 4.5.1988, s. 11(2) EYVL N:o C 187, 18.7.1988, s. 213(3) EYVL N:o L 26, 31.1.1977, s. 20(4) EYVL N:o L 153, 6.6.1989, s. 28


Avis juridique important

|

31997L0037

Komission direktiivi 97/37/EY, annettu 19 päivänä kesäkuuta 1997, tekstiilien nimityksistä annetun Euroopan parlamentin ja neuvoston direktiivin 96/74/EY liitteiden I ja II mukauttamisesta tekniikan kehitykseen (ETA:n kannalta merkityksellinen teksti)

Virallinen lehti nro L 169 , 27/06/1997 s. 0074 - 0075

KOMISSION DIREKTIIVI 97/37/EY,annettu 19 päivänä kesäkuuta 1997,tekstiilien nimityksistä annetun Euroopan parlamentin ja neuvoston direktiivin 96/74/EY liitteiden I ja II mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon tekstiilien nimityksistä 16 päivänä joulukuuta 1996 annetun Euroopan parlamentin ja neuvoston direktiivin 96/74/EY (1) ja erityisesti sen 16 artiklan 1 kohdan,sekä katsoo, ettätekstiilituotteita saa yhteisössä saattaa markkinoille ainoastaan, jos ne ovat edellä mainitun direktiivin säännösten mukaisia,kyseisessä tekstiilituotteita koskevassa direktiivissä määrätään selosteista tai merkinnöistä, joista ilmenee tuotteiden koostumuksessa esiintyvien tekstiilikuitujen nimet, kuluttajien etujen turvaamiseksi oikean tiedon avulla,yhteisön sisämarkkinoille tarkoitettuihin tekstiilituotteisiin voidaan käyttää ainoastaan kyseisen direktiivin liitteessä I lueteltuja tekstiilikuituja; liitteissä oleva kuituluettelo on välttämätöntä mukauttaa tekniikan kehitykseen, jotta direktiivin viimeksi tehdyn muutoksen jälkeen markkinoille tulleet uudet kuidut voidaan lisätä luetteloon, jatämän direktiivin säännökset ovat tekstiilien nimityksiä ja merkintää koskevia direktiivejä käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Direktiivin 96/74/EY liitettä I muutetaan seuraavasti:1. Numeroa 2 muutetaan seuraavasti:- Nimitys-sarakkeeseen lisätään "guanako"-sanan jälkeen "cashgora"-sana.- Kuvaus-sarakkeeseen lisätään "guanako"-sanan jälkeen "cashgoravuohi"-sana (ka Osmirvuohen ja angoravuohen risteytys).2. Numeroa 30 muutetaan seuraavasti:- Nimitys-sarakkeessa on teksti: "polyamidi tai nailon".- Kuvaus-sarakkeen teksti korvataan seuraavalla tekstillä:"Suoraketjuisia synteettisiä makromolekyylejä, joiden ketjussa on toistuvia amidiryhmiä, joista vähintään 85 prosenttia on liittynyt alifaattisiin tai sykloalifaattisiin ketjun osiin."3. Numerot 31:stä 41:een muutetaan 34:stä 44:ään.4. Lisätään uusi numero 31:- Nimitys-sarakkeessa on teksti: "aramidi".- Kuvaus-sarakkeessa on teksti:"Suoraketjuisia synteettisiä makromolekyylejä, jotka ovat muodostuneet aromaattisista ryhmistä, joiden välillä on amidi- ja imidisidoksia, joista vähintään 85 prosenttia on sitoutunut suoraan kahteen aromaattiseen renkaaseen ja joissa mahdollisesti esiintyvien imidisidoksien lukumäärä ei ylitä amidisidoksien lukumäärää."5. Lisätään uusi numero 32:- Nimitys-sarakkeessa on teksti: "polyimidi".- Kuvaus-sarakkeessa on teksti:"Suoraketjuisia makromolekyylejä, joiden ketjussa on toistuvia imidiosia."6. Lisätään uusi numero 33:- Nimitys-sarakkeessa on teksti: "lyocell".- Kuvaus-sarakkeessa on teksti:"Selluloosamuuntokuitu, joka on valmistettu johdannaisia muodostamatta liuotinmenetelmällä ja kehruumenetelmällä, jossa käytetään orgaanisia liuottimia."- Nimitys-sarakkeessa olevan tekstin jälkeen lisätään alaviite. Alaviitteessä on teksti:"`Orgaanisella liuottimella` tarkoitetaan orgaanisten kemikaalien ja veden seosta."7. Numeroa 22 muutetaan seuraavasti: kuvaus-sarakkeen teksti korvataan seuraavalla tekstillä:"Muunnetulla viskoosimenetelmällä valmistettu selluloosamuuntokuitu, jolla on suuri murtolujuus ja korkea märkämoduuli. Murtokuormitus (BC) ilmastoituna ja viiden prosentin venymään tarvittava kuormitus (BM) ovat:BC (CN) ≥ 1,3 √T + 2 TBM (CN) ≥ 0,5 √Tmissä T on keskimääräinen kuitunumero desitexeinä."2 artikla Direktiivin 96/74/EY liitettä II muutetaan seuraavasti:1. Numerot 31:stä 41:een muutetaan 34:stä 44:ään2. Lisätään uusi numero 31:Kuitu-sarakkeessa ja Prosentti-sarakkeessa on teksti:>TAULUKON PAIKKA>3. Lisätään uusi numero 32:Kuitu-sarakkeessa ja Prosentti-sarakkeessa on teksti:>TAULUKON PAIKKA>4. Lisätään uusi numero 33:Kuitu-sarakkeessa ja Prosentti-sarakkeessa on teksti:>TAULUKON PAIKKA>3 artikla 1. Jäsenvaltioiden on saatettava direktiivin 96/74/EY noudattamisen edellyttämät lait, asetukset ja hallinnolliset määräykset voimaan viimeistään 1 päivään kesäkuuta 1998.Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on tehtävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.4 artikla Tämä direktiivi on osoitettu kaikille jäsenvaltioille.Tehty Brysselissä 19 päivänä kesäkuuta 1997.Komission puolestaEmma BONINOKomission jäsen(1) EYVL N:o L 32, 3.2.1997, s. 38


Avis juridique important

|

31969L0063

Neuvoston direktiivi 69/63/ETY, annettu 18 päivänä helmikuuta 1969, rehukasvien siementen kaupanpitämisestä 14 päivänä kesäkuuta 1966 annetun neuvoston direktiivin muuttamisesta

Virallinen lehti nro L 048 , 26/02/1969 s. 0008 - 0012 Tanskank. erityispainos: Sarja I Alue 1969(I) s. 0052  Englannink. erityispainos: Sarja I Alue 1969(I) s. 0057  Kreikank. erityispainos: Luku 03 Nide 4 s. 0088  Espanjank. erityispainos: Luku 03 Nide 3 s. 0070  Portugalink. erityispainos: Luku 03 Nide 3 s. 0070  Suomenk. erityispainos Alue 3 Nide 65 s. 0006  Ruotsink. erityispainos Alue 3 Nide 65 s. 0006

NEUVOSTON DIREKTIIVI,annettu 18 päivänä helmikuuta 1969,rehukasvien siementen kaupanpitämisestä 14 päivänä kesäkuuta 1966 annetun neuvoston direktiivin muuttamisesta (69/63/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon,sekä katsoo, ettärehukasvien siementen kaupanpitämisestä 14 päivänä kesäkuuta 1966 annetun neuvoston direktiivin(2) eräitä säännöksiä olisi muutettava,on tarpeen laajentaa väliaikaisia toimenpiteitä ja sallia perussiemeniä edeltävien sukupolvien siementen käyttö,on tarpeen sisällyttää direktiiviin uusia rehukasvien siemenlajeja ja vahvistaa niitä koskevat vähimmäisvaatimukset,mikäli tiettyjä siemenlajeja ei tavallisesti jalosteta tai pidetä kaupan jäsenvaltion alueella, olisi huolehdittava siitä, että kyseinen valtio vapautetaan maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyn mukaisesti kyseisen direktiivin soveltamisesta kyseessä olevien lajien osalta, jatiettyjä merkitsemistä koskevia vaatimuksia olisi vähennettävä ja etiketin väri olisi muutettava kauppasiementen osalta,ON ANTANUT TÄMÄN DIREKTIIVIN:1 artikla Muutetaan rehukasvien siementen kaupanpitämisestä 14 päivänä kesäkuuta 1966 annettu neuvoston direktiivi seuraavien artiklojen mukaisesti.2 artikla Englanninkielinen teksti ei edellytä tässä artiklassa tehtyä muutosta.3 artikla 1 Muutetaan 2 artikla 2 artiklan 1 kohdaksi.2. Korvataan 2 artiklan 1 kohdan A alakohdan b kohta seuraavasti:">TAULUKON PAIKKA>"3 Lisätään 2 artiklan 1 kohdan A alakohtaan c kohta seuraavasti:">TAULUKON PAIKKA>"4 Korvataan 2 artiklan 1 kohdan C alakohdan a alakohta seuraavasti:"a) jotka polveutuvat suoraan perussiemenistä tai varmennetuista siemenistä tai viljelijän niin halutessa perussiemeniä edeltävän sukupolven siemenistä, joiden on virallisella tarkastuksella todettu täyttävän liitteissä I ja II perussiemenille asetetut edellytykset;"5 Lisätään 2 artiklaan 2 ja 3 kohta seuraavasti:"2. Jäsenvaltiot voivat tämän direktiivin soveltamiseksi tarvittavien lakien, asetusten ja hallinnollisten määräysten voimaantulon jälkeen korkeintaan neljä vuotta kestävän siirtymäkauden aikana ja poiketen siitä, mitä 1 kohdan C alakohdassa säädetään, varmentaa varmennetuiksi siemeniksi siemenet, jotka polveutuvat suoraan jossakin jäsenvaltiossa kyseisenä aikana käytössä olleen järjestelmän mukaan virallisesti tarkastetuista siemenistä ja jotka antavat tämän direktiivin periaatteiden mukaisesti samat vakuudet kuin perussiemenet tai varmennetut siemenet.3 Jollei tämän direktiivin säännöksistä muuta johdu, jäsenvaltioiden oikeutta tuottaa Brassica rapa var. rapa (L.) Thell -lajin siemeniä ei rajoiteta."4 artikla Korvataan 3 artiklan 1 kohta seuraavasti:"1. Jäsenvaltioiden on säädettävä, että lajienBrassica napus L. var. naprobrassica (L.) Peterm.Brassica oleracea L. convar. acephala (DC)Dactylis glomerata L.Festuca arundinacea Schreb.Festuca pratensis Huds.Festuca rubra L.Lolium spec.Phleum pratense L.Medicago sativa L.Medicago varia MartynPisum arvense L.Raphanus sativus L. ssp. oleifera (DC) Metzg.Trifolium repens L.ja 1 päivästä heinäkuuta 1971 alkaen lajin Trifolium pratense L. siemeniä saa pitää kaupan ainoastaan, jos ne on virallisesti varmennettu 'perussiemeniksi` tai 'varmennetuiksi siemeniksi` ja jos ne täyttävät liitteessä II vahvistetut edellytykset."5 artikla Korvataan 8 artiklan ilmaisu "erät" ilmaisulla "lähetykset".6 artikla Korvataan 9 artiklan 2 kohta seuraavasti:"2. Virallisesti suljetut pakkaukset voidaan sulkea uudelleen kerran tai useamman kerran ainoastaan virallisesti. Jos pakkaukset suljetaan uudelleen, uudelleen sulkeminen, viimeisimmän uudelleen sulkemisen päivämäärä ja toimenpiteestä vastuussa oleva viranomainen on ilmoitettava 10 artiklan 1 kohdassa säädetyssä etiketissä."7 artikla 1 Korvataan 10 artiklan 1 kohdan a alakohdan ilmaisu "tummankeltainen" ilmaisulla "ruskea".2 Korvataan 10 artiklan 1 kohdan b alakohta seuraavasti:"b) pakkauksessa on oltava etiketin värinen virallinen ilmoitus, jossa on samat tiedot, jotka vaaditaan etiketin osalta liitteessä IV olevan A kohdan a alakohdan 3, 4 ja 5 alakohdassa, ja kauppasiementen tapauksessa tiedot, jotka vaaditaan liitteessä IV olevan b alakohdan 2, 4 ja 5 alakohdassa; tämä ilmoitus ei ole välttämätön, jos nämä tiedot on painettu pysyvästi pakkaukseen."8 artikla Korvataan 15 artikla seuraavasti:"15 artikla1 Jäsenvaltioiden on säädettävä, että sellaiset rehukasvien siemenet, jotka polveutuvat suoraan jossakin jäsenvaltiossa varmennetuista tai toisessa jäsenvaltiossa taikka kolmannessa maassa korjatuista perussiemenistä, voidaan varmentaa perussiementen tuottajavaltiossa, jos niille on tehty liitteessä I vahvistetut edellytykset täyttävä viljelystarkastus ja jos virallisessa tarkastuksessa on todettu, että liitteessä II vahvistetut varmennettuja siemeniä koskevat edellytykset on täytetty.2 Edellä 1 kohtaa sovelletaan samoin sellaisista perussiemeniä edeltävän sukupolven siemenistä suoraan polveutuvien varmennettujen siementen varmentamiseen, jotka täyttävät ja joiden on virallisessa tarkastuksessa todettu täyttävän liitteissä I ja II vahvistetut perussiemeniä koskevat edellytykset."9 artikla Korvataan 16 artiklan 2 kohdan viimeisessä virkkeessä oleva päivämäärä ilmaisulla "1 päivänä heinäkuuta 1970".10 artikla Lisätään 20 artiklan 1 kohdan ilmaisun "siementen näytteiden jälkitarkastus" jälkeen ilmaus "perussiementen osalta".11 artikla Lisätään 23 a artikla seuraavasti:"23 a artiklaJäsenvaltion hakemuksesta, joka käsitellään 21 artiklassa säädettyä menettelyä noudattaen, kyseinen valtio voidaan vapauttaa kokonaan tai osittain tämän direktiivin soveltamisvelvoitteesta tiettyjen lajien osalta, jos kyseisten lajien siemeniä ei tavallisesti jalosteta tai pidetä kaupan sen alueella."12 artikla 1 Lisätään seuraava 4 a kohta liitteeseen I:"4a Brassica-lajin osalta vähimmäisetäisyyden viereisistä, samaan lajiin kuuluvien muiden lajikkeiden kasvustoista on oltava400 m perussiementen osalta,200 m varmennettujen siementen osalta.Näitä etäisyyksiä ei tarvitse noudattaa, jos muuta kuin toivottua vierasta pölytystä vastaan on riittävä suoja."2 Korvataan liitteessä I olevassa 5 kohdassa ilmaisu "ristipölytteisten lajien osalta" ilmaisulla "muiden ristipölytteisten lajien osalta".13 artikla Korvataan liitteessä II olevan I kohdan 3 kohdan A alakohdan b alakohta seuraavasti:">TAULUKON PAIKKA>"2Lisätään liitteessä II olevan I kohdan 3 kohdan A alakohtaan c alakohta seuraavasti:">TAULUKON PAIKKA>"3 Korvataan liitteessä II olevan III kohdan 2 alakohta seuraavasti:"2. Poa-lajin osalta 10 % Poa annua L.:n siemeniä ja 3 % muiden Poa-lajien siemeniä ei katsota epäpuhtaudeksi."14 artikla 1 Korvataan liitteessä IV olevan A kohdan a alakohdan 1 ja 2 alakohta seuraavasti:"1. 'ETY:n sääntöjen ja normien mukaisia siemeniä`2 Varmennuksen antaja ja jäsenvaltio tai näiden nimikirjaimet ja tunnukset."2 Korvataan liitteessä IV olevan A kohdan b alakohta seuraavasti:"b) Kauppasiemenet:1 'ETY:n sääntöjen ja normien mukaisia siemeniä`2 'Kauppasiemeniä (varmentamattomia lajikkeen osalta)`3 Varmennuksen antaja ja jäsenvaltio tai näiden nimikirjaimet ja tunnukset4 Erän viitenumero5 Laji(1)6 Tuotantoalue7 Ilmoitettu netto- tai bruttopaino.(1) Lupiinien osalta on ilmoitettava, onko kyseessä karvas vai makea lupiini"3 Etikettejä, joista ilmenee rehukasvien siementen kaupanpitämisestä 14 päivänä kesäkuuta 1966 annetun neuvoston direktiivin liitteessä IV olevan A kohdan a alakohdan 1 alakohdassa ja b alakohdassa vaaditut tiedot, voidaan käyttää 30 päivään kesäkuuta 1970 asti.15 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä kesäkuuta 1969. Niiden on ilmoitettava tästä komissiolle viipymättä.16 artikla Tämä direktiivi on osoitettu kaikille jäsenvaltioille.Tehty Brysselissä 18 päivänä helmikuuta 1969.Neuvoston puolestaPuheenjohtajaJ. P. BUCHLER(1) EYVL N:o C 108, 19.10.1968, s. 30(2) EYVL N:o 125, 11.7.1966, s. 2298/66


title: Komission direktiivi 2007/29/EY, annettu 30 päivänä toukokuuta 2007 , direktiivin 96/8/EY muuttamisesta siltä osin kuin on kyse laihdutukseen tarkoitettujen vähäenergiaisten elintarvikkeiden merkinnöistä, mainonnasta tai kaupanpidosta (ETA:n kannalta merkityksellinen teksti)

text:
               31.5.2007

               FI

               Euroopan unionin virallinen lehti

               L 139/22

      KOMISSION DIREKTIIVI 2007/29/EY,
   annettu 30 päivänä toukokuuta 2007,
   direktiivin 96/8/EY muuttamisesta siltä osin kuin on kyse laihdutukseen tarkoitettujen vähäenergiaisten elintarvikkeiden merkinnöistä, mainonnasta tai kaupanpidosta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä 3 päivänä toukokuuta 1989 annetun neuvoston direktiivin 89/398/ETY (1) ja erityisesti sen 4 artiklan 1 kohdan,
   sekä katsoo seuraavaa:

               (1)

               Elintarvikkeita koskevista ravitsemus- ja terveysväitteistä 20 päivänä joulukuuta 2006 annettua Euroopan parlamentin ja neuvoston asetusta (EY) N:o 1924/2006 (2) sovelletaan 1 päivästä heinäkuuta 2007. Sitä sovelletaan laihdutukseen tarkoitettuihin vähäenergiaisiin elintarvikkeisiin, sanotun kuitenkaan rajoittamatta laihdutukseen tarkoitetuista vähäenergiaisista elintarvikkeista 26 päivänä helmikuuta 1996 annetun komission direktiivin 96/8/EY (3) erityissääntöjen soveltamista.

               (2)

               Direktiivissä 96/8/EY säädetään, että kyseisen direktiivin soveltamisalaan kuuluvien valmisteiden merkinnöissä, mainonnassa ja kaupanpidossa ei saa viitata niiden käytöstä mahdollisesti aiheutuvaan laihtumisen nopeuteen tai määrään, nälän tunteen vähenemiseen eikä kylläisyyden tunteen lisääntymiseen.

               (3)

               Asetuksen (EY) N:o 1924/2006 13 artiklan 1 kohdan c alakohdan nojalla sallitaan elintarvikkeissa tietyin edellytyksin terveysväitteet, jotka kuvaavat erityisesti nälän tunteen vähentymistä tai kylläisyyden tunteen lisääntymistä tai joissa viitataan niihin.

               (4)

               Nälän tunteen vähentymistä tai kylläisyyden tunteen lisääntymistä kuvaavien terveysväitteiden salliminen sillä edellytyksellä, että tällaiset väitteet perustuvat yleisesti hyväksyttyyn tieteelliseen näyttöön ja keskivertokuluttaja ymmärtää ne helposti, on osoitus tuotevalikoiman ja tuotteiden ominaisuuksien kehittymisestä.

               (5)

               Näillä perusteluilla on erityistä merkitystä laihdutukseen tarkoitettujen vähäenergiaisten elintarvikkeiden osalta. Tämän vuoksi tällaisten väitteiden käyttöä ei enää pitäisi kieltää edellyttäen, että asetuksen (EY) N:o 1924/2006 13 artiklan 1 kohdassa vahvistetut edellytykset täyttyvät.

               (6)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Korvataan direktiivin 96/8/EY 5 artiklan 3 kohta seuraavasti:

      ”3.   Kyseisten valmisteiden merkinnöissä, mainonnassa ja kaupanpidossa ei saa viitata niiden käytöstä mahdollisesti aiheutuvaan laihtumisen nopeuteen tai määrään.”

   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2007. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä heinäkuuta 2007.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 30 päivänä toukokuuta 2007.

            Komission puolesta

         Markos KYPRIANOU

            Komission jäsen

      (1)  EYVL L 186, 30.6.1989, s. 27. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).

      (2)  EUVL L 404, 30.12.2006, s. 9, oikaisu EUVL L 12, 8.1.2007, s. 3.

      (3)  EYVL L 55, 6.3.1996, s. 22.


Avis juridique important

|

32002L0006

Euroopan parlamentin ja neuvoston direktiivi 2002/6/EY, annettu 18 päivänä helmikuuta 2002, yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista (ETA:n kannalta merkityksellinen teksti)

Virallinen lehti nro L 067 , 09/03/2002 s. 0031 - 0045

Euroopan parlamentin ja neuvoston direktiivi 2002/6/EY,annettu 18 päivänä helmikuuta 2002,yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ovat kuulleet alueiden komiteaa,noudattavat perustamissopimuksen 251 artiklassa määrättyä menettelyä(3),sekä katsovat seuraavaa:(1) Yhteisön vakiintuneena politiikkana on edistää kestävää liikennettä, kuten merenkulkua ja erityisesti lyhyen matkan merenkulkua.(2) Yhteisön keskeisiin tavoitteisiin kuuluu helpottaa meriliikennettä ja vahvistaa siten merenkulun asemaa liikennejärjestelmässä muiden liikennemuotojen vaihtoehtona ja täydennyksenä ovelta ovelle ulottuvassa kuljetusketjussa.(3) Meriliikenteessä vaaditut asiakirjamenettelyt ovat antaneet aihetta huoleen, ja niiden on katsottu olevan esteenä tämän liikennemuodon kehittymiselle täyteen tehoonsa.(4) Kansainvälisen merenkulun matkustaja- ja lastiliikenteen helpottamista käsitelleen kansainvälisen konferenssin 9 päivänä huhtikuuta 1965 tekemässä kansainvälisen meriliikenteen helpottamista koskevassa Kansainvälisen merenkulkujärjestön yleissopimuksessa, jäljempänä "IMOn FAL-yleissopimus", sellaisena kuin se on muutettuna, määrätään sarjasta standardoitujen lomakkeiden malleja, joilla pyritään helpottamaan tiettyjen satamaan saapuvia ja satamasta lähteviä aluksia koskevien ilmoitusmuodollisuuksien täyttämistä.(5) Vaikka useimmat jäsenvaltiot käyttävät näitä ilmoitusmuodollisuuksia helpottavia lomakkeita, ne eivät käytä IMOssa kehitettyjä malleja yhdenmukaisella tavalla.(6) Aluksen satamaantuloa ja satamastalähtöä varten vaadittavien lomakkeiden muodon yhtenäisyydellä helpotettaisiin satamassa käynteihin liittyviä asiakirjamenettelyjä ja edistettäisiin yhteisön merenkulun kehittymistä.(7) Sen vuoksi helpottamista koskevat IMOn lomakkeet, jäljempänä "IMOn FAL-lomakkeet", olisi tunnustettava yhteisön tasolla. Jäsenvaltioiden olisi tunnustettava, että nämä IMOn FAL-lomakkeet ja niihin sisältyvät tiedot ovat riittävä todiste siitä, että alus on täyttänyt ilmoitusmuodollisuudet, joihin nämä lomakkeet on tarkoitettu.(8) Tiettyjen IMOn FAL-lomakkeiden tunnustaminen, erityisesti lastiluettelon ja - matkustaja-alusten ollessa kyseessä - matkustajaluettelon tunnustaminen, mutkistaisivat kuitenkin ilmoitusmuodollisuuksia, koska kyseiset lomakkeet eivät voi sisältää kaikkia tarvittavia tietoja tai koska ilmoitusmuodollisuuksien helpottamista varten on jo olemassa vakiintuneet menettelytavat. Sen vuoksi kyseisten lomakkeiden tunnustamista ei olisi tehtävä pakolliseksi.(9) Meriliikenne on maailmanlaajuista toimintaa, ja IMOn FAL-lomakkeiden käyttöönotto yhteisössä voisi tasoittaa tietä niiden käytön yleistymiselle koko maailmassa.(10) Suunnitellun toiminnan tavoitteita, eli meriliikenteen helpottamista ei voida riittävällä tavalla saavuttaa jäsenvaltioiden toimin, vaan ne voidaan toiminnan laajuuden tai vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen.(11) Tämän direktiivin täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(4) mukaisesti,OVAT ANTANEET TÄMÄN DIREKTIIVIN:1 artiklaTarkoitusTämän direktiivin tarkoituksena on helpottaa meriliikennettä säätämällä ilmoitusmuodollisuuksien standardoinnista.2 artiklaSoveltamisalaTätä direktiiviä sovelletaan yhteisön jäsenvaltioiden satamiin saapumista ja/tai satamista lähtemistä koskeviin liitteessä I olevassa A osassa lueteltuihin ilmoitusmuodollisuuksiin, jotka koskevat alusta, sen varastoja, laivaväen omaisuutta ja miehistöluetteloa sekä enintään 12 matkustajalle rekisteröityjen alusten osalta matkustajaluetteloa.3 artiklaMääritelmätTässä direktiivissä tarkoitetaan:a) "IMOn FAL-yleissopimuksella" Kansainvälisen merenkulkujärjestön kansainvälisen merenkulun matkustaja- ja lastiliikenteen helpottamista käsitelleen kansainvälisen konferenssin 9 päivänä huhtikuuta 1965 tekemää kansainvälisen meriliikenteen helpottamista koskevaa yleissopimusta;b) "IMOn FAL-lomakkeilla" IMOn yleissopimuksen mukaisia, ilmoitusmuodollisuuksia helpottavia, standardoituja, A4-kokoisia vakiolomakkeita;c) "ilmoitusmuodollisuudella" tietoja, jotka on toimitettava jäsenvaltion pyynnöstä hallinnollisiin ja menettelyjä koskeviin tarkoituksiin aluksen saapuessa satamaan tai lähtiessä satamasta;d) "aluksella" kaikenlaisia meriympäristössä toimivia merialuksia;e) "aluksen varastoilla" aluksessa käytettäväksi tarkoitettuja tavaroita mukaan luettuina kulutushyödykkeet, matkustajille ja laivaväen jäsenille myytäväksi tarkoitetut tavarat, polttoaine ja voiteluöljy, mutta eivät aluksen varusteet eivätkä varaosat;f) "aluksen varusteilla" muita kuin aluksen varaosina olevia esineitä ja tarvikkeita, jotka on tarkoitettu käytettäviksi aluksella ja jotka ovat luonteeltaan siirrettäviä, mutta eivät kulutettavia, mukaan luettuina mukana oleva irtaimisto kuten pelastusveneet, hengenpelastuslaitteet, kalusto, aluksen takila ja muut senkaltaiset tarvikkeet;g) "aluksen varaosilla" korjaamiseen ja korvaamiseen tarkoitettuja esineitä, jotka on tarkoitettu asennettaviksi alukseen, jossa niitä kuljetetaan;h) "laivaväen omaisuudella" vaatetusta, jokapäiväisessä käytössä tarvittavia esineitä ja kaikkia muita laivaväelle kuuluvia ja aluksessa olevia tavaroita, joihin saattaa kuulua rahavaroja;i) "laivaväen jäsenellä" jokaista henkilöä, joka on tosiasiallisesti otettu alukseen toimeen suorittamaan laivatyötä tai -palvelusta matkan aikana ja merkitty miehistöluetteloon.4 artiklaLomakkeiden hyväksyminenJäsenvaltioiden on hyväksyttävä, että 2 artiklassa tarkoitetut ilmoitusmuodollisuudet on täytetty, kun tiedot on toimitettu:a) liitteessä I olevan B ja C osan eritelmien mukaisesti jab) vastaavien liitteessä II esitettyjen vakiolomakkeiden ja niiden tietoryhmien mukaisesti.5 artiklaMuutosmenettelyTämän direktiivin liitteitä I ja II ja viittauksia IMOn oikeudellisiin asiakirjoihin voidaan muuttaa 6 artiklan 2 kohdassa säädettyä sääntelymenettelyä noudattaen niiden saattamiseksi yhteisön tai IMOn voimaan tulleiden toimenpiteiden mukaisiksi, edellyttäen, että näillä muutoksilla ei laajenneta tämän direktiivin soveltamisalaa.6 artiklaKomitea1. Komissiota avustaa direktiivin 93/75/ETY(5) 12 artiklan 1 kohdan nojalla perustettu komitea.2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.Päätöksen 1999/468/EY 5 artiklan 6 kohdassa säädetty määräaika vahvistetaan kolmeksi kuukaudeksi.3. Komitea vahvistaa työjärjestyksensä.7 artiklaTäytäntöönpano1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 9 päivänä syyskuuta 2003. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa säännökset kirjallisina komissiolle.8 artiklaVoimaantuloTämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.9 artiklaOsoitusTämä direktiivi on osoitettu kaikille jäsenvaltioille.Tehty Brysselissä 18 päivänä helmikuuta 2002.Euroopan parlamentin puolestaPuhemiesP. CoxNeuvoston puolestaPuheenjohtajaJ. Piqué i Camps(1) EYVL C 180 E, 26.6.2001, s. 85.(2) EYVL C 221, 7.8.2001, s. 149.(3) Euroopan parlamentin lausunto, annettu 25. lokakuuta 2001 (ei vielä julkaistu virallisessa lehdessä), ja neuvoston päätös, tehty 7. joulukuuta 2001.(4) EYVL L 184, 17.7.1999, s. 23.(5) EYVL L 247, 5.10.1993, s. 19, direktiivi sellaisena kuin se on viimeksi muutettuna direktiivillä 98/74/EY (EYVL L 276, 13.10.1998, s. 7).LIITE IA OSALuettelo 2 artiklassa tarkoitetuista ilmoitusmuodollisuuksista, jotka koskevat yhteisön jäsenvaltioiden satamiin saapuvia ja/tai satamista lähteviä aluksia1. IMOn FAL-lomake 1, yleisselvitysYleisselvitys on aluksen saapuessa ja lähtiessä annettava perusasiakirja, joka sisältää jäsenvaltion viranomaisten vaatimat alusta koskevat tiedot.2. IMOn FAL-lomake 3, luettelo aluksen varastoistaLuettelo aluksen varastoista on aluksen saapuessa tai lähtiessä annettava perusasiakirja, joka sisältää jäsenvaltion viranomaisten vaatimat aluksen varastoja koskevat tiedot.3. IMOn FAL-lomake 4, luettelo laivaväen omaisuudestaLuettelo laivaväen omaisuudesta on perusasiakirja, joka sisältää jäsenvaltion viranomaisten vaatimat laivaväen omaisuutta koskevat tiedot. Sitä ei vaadita aluksen lähtiessä.4. IMOn FAL-lomake 5, miehistöluetteloMiehistöluettelo on perusasiakirja, joka antaa jäsenvaltion viranomaisille laivaväen lukumäärää ja kokoonpanoa koskevat tiedot aluksen saapuessa ja lähtiessä. Milloin viranomaiset vaativat aluksen lähtiessä sen laivaväkeä koskevia tietoja, on saavuttaessa esitetty miehistöluettelo hyväksyttävä aluksen lähtiessä, jos se allekirjoitetaan uudelleen ja sen vahvistetaan sisältävän kaikki laivaväen lukumäärässä tai kokoonpanossa tapahtuneet muutokset tai ilmoituksen siitä, ettei tällaisia muutoksia ole tapahtunut.5. IMOn FAL-lomake 6, matkustajaluetteloEnintään 12 matkustajalle rekisteröityjen alusten osalta matkustajaluettelo on perusasiakirja, joka antaa jäsenvaltion viranomaisille matkustajia koskevat tiedot aluksen saapuessa ja lähtiessä.B OSAAllekirjoittajat1. IMOn FAL-lomake 1, yleisselvitysJäsenvaltion viranomaisten tulee hyväksyä yleisselvitys, joka on joko päällikön, laiva-asiamiehen tai päällikön asianmukaisesti valtuuttaman muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla.2. IMOn FAL-lomake 3, luettelo aluksen varastoistaJäsenvaltion viranomaisten tulee hyväksyä luettelo aluksen varastoista, jonka on päivännyt ja allekirjoittanut joko päällikkö tai päällikön asianmukaisesti valtuuttama aluksen päällystöön kuuluva muu henkilö, jolla on henkilökohtaisesti tiedot aluksen varastoista, tai joka on varmennettu alkuperäiseksi kyseisten viranomaisten hyväksymällä tavalla.3. IMOn FAL-lomake 4, luettelo laivaväen omaisuudestaJäsenvaltion viranomaisten tulee hyväksyä luettelo laivaväen omaisuudesta, joka on joko päällikön tai päällikön asianmukaisesti valtuuttaman aluksen päällystöön kuuluvan muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla. Jäsenvaltion viranomaiset voivat myös vaatia kutakin laivaväen jäsentä allekirjoittamaan omaisuuttaan koskevan luettelon nimellään tai, jos hän ei osaa sitä tehdä, puumerkillään.4. IMOn FAL-lomake 5, miehistöluetteloJäsenvaltion viranomaisten tulee hyväksyä miehistöluettelo, joka on joko päällikön tai päällikön asianmukaisesti valtuuttaman, aluksen päällystöön kuuluvan muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla.5. IMOn FAL-lomake 6, matkustajaluetteloKun on kyse enintään 12 matkustajalle rekisteröidyistä aluksista, jäsenvaltion viranomaisten tulee hyväksyä matkustajaluettelo, joka on joko päällikön, laiva-asiamiehen tai päällikön asianmukaisesti valtuuttaman muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla.C OSATekniset vaatimukset1. IMOn FAL-lomakkeiden on vastattava muodoltaan niin tarkasti kuin on teknisesti mahdollista liitteessä II esitettyjen mallien mittasuhteita. Lomakkeet on painettava pystykokoisina erillisille A4-kokoisille paperiarkeille (210 × 297 mm). Vähintään 1/3 lomakkeiden kääntöpuolesta on varattava jäsenvaltioiden viranomaisten viralliseen käyttöön.IMOn FAL-lomakkeiden tunnustamisen yhteydessä katsotaan, että standardoidut ilmoitusmuodollisuuksia helpottavat FAL-lomakkeet, joita IMO suosittaa ja joita se tuottaa FAL-yleissopimuksensa pohjalta, sellaisena kuin se oli voimassa 1 päivänä toukokuuta 1997, vastaavat liitteessä II esitettyjä lomakkeita.2. Jäsenvaltioiden viranomaisten tulee hyväksyä tiedot, jotka toimitetaan millä hyvänsä luettavissa olevalla ja ymmärrettävällä välineellä, esimerkiksi musteella tai aniliinikynällä käsin täytetyt tai automaattisilla tietojenkäsittelymenetelmillä tuotetut asiakirjat.3. Kun jäsenvaltio hyväksyy aluksen ilmoitustietojen toimittamisen sähköisessä muodossa, sen on hyväksyttävä tietojen toimittaminen sellaisilla sähköisillä tietojenkäsittely- tai tiedonvaihtotekniikoilla, jotka ovat kansainvälisten standardien mukaisia, edellyttäen, että viesti toimitetaan luettavissa olevassa ja ymmärrettävässä muodossa ja sisältää tarvittavat tiedot, riippumatta siitä, mitä sähköistä tiedonsiirtomenetelmää käytetään.Jäsenvaltiot voivat käsitellä edelleen saamiaan tietoja sopivaksi katsomassaan muodossa.LIITE IIDirektiivin 4 artiklassa ja liitteessä I tarkoitettujen IMOn FAL-lomakkeiden mallit>PIC FILE= "L_2002067FI.003701.TIF">>PIC FILE= "L_2002067FI.003901.TIF">>PIC FILE= "L_2002067FI.004101.TIF">>PIC FILE= "L_2002067FI.004301.TIF">>PIC FILE= "L_2002067FI.004501.TIF">


title: Neuvoston direktiivi 2006/99/EY, annettu 20 päivänä marraskuuta 2006 , tiettyjen direktiivien mukauttamisesta yhtiöoikeuden alalla Bulgarian tasavallan ja Romanian liittymisen johdosta

text:
               20.12.2006

               FI

               Euroopan unionin virallinen lehti

               L 363/137

      NEUVOSTON DIREKTIIVI 2006/99/EY,
   annettu 20 päivänä marraskuuta 2006,
   tiettyjen direktiivien mukauttamisesta yhtiöoikeuden alalla Bulgarian tasavallan ja Romanian liittymisen johdosta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymissopimuksen (1) ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 56 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Liittymisasiakirjan 56 artiklan mukaan jos säädöksiä, joiden voimassaolo jatkuu yli 1päivän tammikuuta 2007, on liittymisen johdosta mukautettava eikä tarvittavista mukautuksista määrätä liittymisasiakirjassa tai sen liitteissä, tarvittavat säädökset antaa neuvosto, paitsi jos alkuperäisen säädöksen on antanut komissio.

               (2)

               Liittymissopimuksen laatineen konferenssin päätösasiakirjassa ilmoitetaan, että korkeat sopimuspuolet ovat päässeet poliittiseen yhteisymmärrykseen tietyistä toimielinten antamia säädöksiä koskevista mukautuksista, jotka ovat tarpeen liittymisen johdosta, ja kehotettiin neuvostoa ja komissiota hyväksymään nämä mukautukset ennen liittymistä, tarvittaessa täydennettyinä ja ajan tasalle saatettuina unionin lainsäädännön kehityksen ottamiseksi huomioon.

               (3)

               Direktiivit 68/151/ETY (2), 77/91/ETY (3), 78/660/ETY (4), 78/855/ETY (5), 83/349/ETY (6) ja 89/667/ETY (7) olisi sen vuoksi muutettava vastaavasti,

         ON ANTANUT TÄMÄN DIREKTIIVIN:
   1 artikla
   Muutetaan direktiivit 68/151/ETY, 77/91/ETY, 78/660/ETY, 78/855/ETY, 83/349/ETY ja 89/667/ETY liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään sinä päivänä, jona Bulgaria ja Romania liittyvät Euroopan unioniin. Niiden on viipymättä toimitettava kyseiset säännökset sekä niiden ja tämän direktiivin välinen vastaavuustaulukko kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan Bulgarian ja Romanian liittymissopimuksen voimaantulopäivänä edellyttäen, että liittymissopimus tulee voimaan.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 20 päivänä marraskuuta 2006

            Neuvoston puolesta

            Puheenjohtaja

         J. KORKEAOJA

      (1)  EUVL L 157, 21.6.2005, s. 11.

      (2)  EYVL L 65, 14.3.1968, s. 8.

      (3)  EYVL L 26, 31.1.1977, s. 1.

      (4)  EYVL L 222, 14.8.1978, s. 11.

      (5)  EYVL L 295, 20.10.1978, s. 36.

      (6)  EYVL L 193, 18.7.1983, s. 1.

      (7)  EYVL L 395, 30.12.1989, s. 40.

      LIITE
      YHTIÖOIKEUS
      A.   YHTIÖOIKEUS

                  1.

                  31968 L 0151: Ensimmäinen neuvoston direktiivi 68/151/ETY, annettu 9 päivänä maaliskuuta 1968, niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi (EYVL L 65, 14.3.1968, s. 8), sellaisena kuin se on muutettuna seuraavilla:

                              —

                              11972 B: liittymisehdoista ja perustamissopimusten mukautuksista tehty asiakirja — Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittyminen Euroopan yhteisöihin (EYVL L 73, 27.3.1972, s. 14)

                              —

                              11979 H: liittymisehdoista ja perustamissopimusten mukautuksista tehty asiakirja — Helleenien tasavallan liittyminen Euroopan yhteisöihin (EYVL L 291, 19.11.1979, s. 17)

                              —

                              11985 I: liittymisehdoista ja perustamissopimusten mukautuksista tehty asiakirja — Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23)

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                              —

                              32003 L 0058: Euroopan parlamentin ja neuvoston direktiivi 2003/58/EY, annettu 15.7.2003 (EUVL L 221, 4.9.2003, s. 13)

                        Lisätään 1 artiklaan seuraava:
                  ”—   Bulgariassa:
                  акционерно дружество, дружество с ограничена отговорност, командитно дружество с акции;
                  —   Romaniassa:
                  societate pe acţiuni, societate cu răspundere limitată, societate în comandită pe acţiuni”.

                  2.

                  31977 L 0091: Toinen neuvoston direktiivi 77/91/ETY, annettu 13 päivänä joulukuuta 1976, niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi osakeyhtiöitä perustettaessa sekä niiden pääomaa säilytettäessä ja muutettaessa (EYVL L 26, 31.1.1977, s. 1), sellaisena kuin se on muutettuna seuraavilla:

                              —

                              11979 H: liittymisehdoista ja perustamissopimusten mukautuksista tehty asiakirja — Helleenien tasavallan liittyminen Euroopan yhteisöihin (EYVL L 291, 19.11.1979, s. 17)

                              —

                              11985 I: liittymisehdoista ja perustamissopimusten mukautuksista tehty asiakirja — Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23)

                              —

                              31992 L 0101: neuvoston direktiivi 92/101/ETY, annettu 23.11.1992 (EYVL L 347, 28.11.1992, s. 64)

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                        Lisätään 1 artiklan 1 kohtaan seuraava:
                  ”—   Bulgariassa:
                  акционерно дружество;
                  —   Romaniassa:
                  societate pe acţiuni”.

                  3.

                  31978 L 0855: Kolmas neuvoston direktiivi 78/855/ETY, annettu 9 päivänä lokakuuta 1978, perustamissopimuksen 54 artiklan 3 kohdan g alakohdan nojalla, osakeyhtiöiden sulautumisesta (EYVL L 295, 20.10.1978, s. 36), sellaisena kuin se on muutettuna seuraavilla:

                              —

                              11979 H: liittymisehdoista ja perustamissopimusten mukautuksista tehty asiakirja — Helleenien tasavallan liittyminen Euroopan yhteisöihin (EYVL L 291, 19.11.1979, s. 17)

                              —

                              11985 I: liittymisehdoista ja perustamissopimusten mukautuksista tehty asiakirja — Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23)

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                        Lisätään 1 artiklan 1 kohtaan seuraava:
                  ”—   Bulgariassa:
                  акционерно дружество;
                  —   Romaniassa:
                  societate pe acţiuni”.

                  4.

                  31989 L 0667: Kahdestoista neuvoston yhtiöoikeudellinen direktiivi 89/667/ETY, annettu 21 päivänä joulukuuta 1989, yhdenmiehen rajavastuuyhtiöistä (EYVL L 395, 30.12.1989, s. 40), sellaisena kuin se on muutettuna seuraavilla:

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                        Lisätään 1 artiklaan seuraava:
                  ”—   Bulgariassa:
                  дружество с ограничена отговорност, акционерно дружество;
                  —   Romaniassa:
                  societate cu răspundere limitată”.

            B.   TILINPÄÄTÖSSÄÄNNÖT

                  1.

                  31978 L 0660: Neljäs neuvoston direktiivi 78/660/ETY, annettu 25 päivänä heinäkuuta 1978, perustamissopimuksen 54 artiklan 3 kohdan g alakohdan nojalla, yhtiömuodoltaan tietynlaisten yhtiöiden tilinpäätöksistä (EYVL L 222, 14.8.1978, s. 11), sellaisena kuin se on muutettuna seuraavilla:

                              —

                              11979 H: liittymisehdoista ja perustamissopimusten mukautuksista tehty asiakirja — Helleenien tasavallan liittyminen Euroopan yhteisöihin (EYVL L 291, 19.11.1979, s. 17)

                              —

                              31983 L 0349: seitsemäs neuvoston direktiivi 83/349/ETY, annettu 13.6.1983 (EYVL L 193, 18.7.1983, s. 1)

                              —

                              31984 L 0569: neuvoston direktiivi 84/569/ETY, annettu 27.11.1984 (EYVL L 314, 4.12.1984, s. 28)

                              —

                              11985 I: liittymisehdoista ja perustamissopimusten mukautuksista tehty asiakirja — Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23)

                              —

                              31989 L 0666: yhdestoista neuvoston direktiivi 89/666/ETY, annettu 21.12.1989 (EYVL L 395, 30.12.1989, s. 36)

                              —

                              31990 L 0604: neuvoston direktiivi 90/604/ETY, annettu 8.11.1990 (EYVL L 317, 16.11.1990, s. 57)

                              —

                              31990 L 0605: neuvoston direktiivi 90/605/ETY, annettu 8.11.1990 (EYVL L 317, 16.11.1990, s. 60)

                              —

                              31994 L 0008: neuvoston direktiivi 94/8/EY, annettu 21.3.1994 (EUVL L 82, 25.3.1994, s. 33)

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              31999 L 0060: neuvoston direktiivi 1999/60/EY, annettu 17.6.1999 (EYVL L 162, 26.6.1999, s. 65)

                              —

                              32001 L 0065: Euroopan parlamentin ja neuvoston direktiivi 2001/65/EY, annettu 27.9.2001 (EYVL L 283, 27.10.2001, s. 28)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                              —

                              32003 L 0038: neuvoston direktiivi 2003/38/EY, annettu 13.5.2003 (EUVL L 120, 15.5.2003, s. 22)

                              —

                              32003 L 0051: Euroopan parlamentin ja neuvoston direktiivi 2003/51/EY, annettu 18.6.2003 (EUVL L 178, 17.7.2003, s. 16)

                              —

                              32006 L 0043: Euroopan parlamentin ja neuvoston direktiivi 2006/43/EY, annettu 17.5.2006 (EUVL L 157, 9.6.2006, s. 87)

                              —

                              32006 L 0046: Euroopan parlamentin ja neuvoston direktiivi 2006/46/EY, annettu 14.6.2006 (EUVL L 224, 16.8.2006, s. 1)

                              a)

                              Lisätään 1 artiklan 1 kohdan ensimmäiseen alakohtaan seuraava:
                              ”—   Bulgariassa:
                              акционерно дружество, дружество с ограничена отговорност, командитно дружество с акции;
                              —   Romaniassa:
                              societate pe acţiuni, societate cu răspundere limitată, societate în comandită pe acţiuni”.

                              b)

                              Lisätään 1 artiklan 1 kohdan toiseen alakohtaan seuraava:

                                          ”—

                                                      (z)

                                                         Bulgariassa:

                                                      събирателно дружество, командитно дружество;

                                          —

                                                      aa)

                                                         Romaniassa:

                                                      asocietate în nume colectiv, societate în comandită simplă”.

                  2.

                  31983 L 0349: Seitsemäs neuvoston direktiivi 83/349/ETY, annettu 13 päivänä kesäkuuta 1983, perustamissopimuksen 54 artiklan 3 kohdan g alakohdan nojalla, konsolidoiduista tilinpäätöksistä (EYVL L 193, 18.7.1983, s. 1), sellaisena kuin se on muutettuna seuraavilla:

                              —

                              11985 l: liittymisehdoista ja perustamissopimusten mukautuksista tehty asiakirja — Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23)

                              —

                              31989 L 0666: yhdestoista neuvoston direktiivi 89/666/ETY, annettu 21.12.1989 (EYVL L 395, 30.12.1989, s. 36)

                              —

                              31990 L 0604: neuvoston direktiivi 90/604/ETY, annettu 8.11.1990 (EYVL L 317, 16.11.1990, s. 57)

                              —

                              31990 L 0605: neuvoston direktiivi 90/605/ETY, annettu 8.11.1990 (EYVL L 317, 16.11.1990, s. 60)

                              —

                              11994 N: liittymisehdoista ja perustamissopimusten mukautuksista tehty asiakirja — Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21)

                              —

                              32001 L 0065: Euroopan parlamentin ja neuvoston direktiivi 2001/65/EY, annettu 27.9.2001 (EYVL L 283, 27.10.2001, s. 28)

                              —

                              12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

                              —

                              32003 L 0051: Euroopan parlamentin ja neuvoston direktiivi 2003/51/EY, annettu 18.6.2003 (EUVL L 178, 17.7.2003, s. 16)

                              —

                              32006 L 0043: Euroopan parlamentin ja neuvoston direktiivi 2006/43/EY, annettu 17.5.2006 (EUVL L 157, 9.6.2006, s. 87)

                              —

                              32006 L 0046: Euroopan parlamentin ja neuvoston direktiivi 2006/46/EY, annettu 14.6.2006 (EUVL L 224, 16.8.2006, s. 1)

                        Lisätään 4 artiklan 1 kohtaan seuraava:

                              ”(z)

                                          —

                                             Bulgariassa:

                                          акционерно дружество, дружество с ограничена отговорност, командитно дружество с акции;

                              aa)

                                          —

                                             Romaniassa:

                                          societate pe acţiuni, societate cu răspundere limitată, societate în comandită pe acţiuni”.


title: Komission direktiivi 2009/56/EY, annettu 12 päivänä kesäkuuta 2009 , sisävesialusten teknisistä vaatimuksista annetun Euroopan parlamentin ja neuvoston direktiivin 2006/87/EY muuttamisesta annetun direktiivin 2008/126/EY oikaisemisesta kansalliseen lainsäädäntöön saattamiselle asetetun määräajan osalta ((ETA:n kannalta merkityksellinen teksti))

text:
               13.6.2009

               FI

               Euroopan unionin virallinen lehti

               L 150/5

      KOMISSION DIREKTIIVI 2009/56/EY,
   annettu 12 päivänä kesäkuuta 2009,
   sisävesialusten teknisistä vaatimuksista annetun Euroopan parlamentin ja neuvoston direktiivin 2006/87/EY muuttamisesta annetun direktiivin 2008/126/EY oikaisemisesta kansalliseen lainsäädäntöön saattamiselle asetetun määräajan osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sisävesialusten teknisistä vaatimuksista ja neuvoston direktiivin 82/714/ETY kumoamisesta 12 päivänä joulukuuta 2006 annetun Euroopan parlamentin ja neuvoston direktiivin 2006/87/EY (1) ja erityisesti sen 20 artiklan 1 kohdan,
   sekä katsoo seuraavaa:

               (1)

               Sisävesialusten teknisistä vaatimuksista annetun Euroopan parlamentin ja neuvoston direktiivin 2006/87/EY muuttamisesta 19 päivänä joulukuuta 2008 annetun komission direktiivin 2008/126/EY (2) 2 artiklan mukaan jäsenvaltioiden on saatettava direktiivi 2008/126/EY voimaan kansallisessa lainsäädännössään 30 päivästä joulukuuta 2008 alkaen.

               (2)

               Teknisistä syistä direktiiviä 2008/126/EY ei julkaistu Euroopan unionin virallisessa lehdessä ennen mainittua päivää. Direktiivi 2008/126/EY pitäisi siksi oikaista kansalliseen lainsäädäntöön saattamiselle asetetun määräajan osalta.

               (3)

               Kilpailun vääristymisen ja turvallisuustasojen eroavaisuuden välttämiseksi direktiivin 2006/87/EY muutokset olisi pantava täytäntöön mahdollisimman nopeasti. Olisi kuitenkin varattava kohtuullinen määräaika 31 päivänä tammikuuta 2009 julkaistun direktiivin 2008/126/EY saattamiselle osaksi kansallista lainsäädäntöä.

               (4)

               Tässä direktiivissä säädetty toimenpide on sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annetun neuvoston direktiivin 91/672/ETY (3) 7 artiklassa mainitun komitean lausunnon mukainen,

         ON ANTANUT TÄMÄN DIREKTIIVIN:
   1 artikla
   Korvataan direktiivin 2008/126/EY 2 artiklan ensimmäisen kappaleen ilmaisu ”30 päivästä joulukuuta 2008” ilmaisulla ”30 päivästä kesäkuuta 2009”.
   2 artikla
   Tämä direktiivi on osoitettu kaikille jäsenvaltioille, joilla on direktiivin 2006/87/EY 1 artiklan 1 kohdassa tarkoitettuja sisävesiväyliä.

      Tehty Brysselissä 12 päivänä kesäkuuta 2009.

            Komission puolesta

         Antonio TAJANI

            Varapuheenjohtaja

      (1)  EUVL L 389, 30.12.2006, s. 1.

      (2)  EUVL L 32, 31.1.2009, s. 1.

      (3)  EYVL L 373, 31.12.1991, s. 29.


title: Komission direktiivi 2009/131/EY, annettu 16 päivänä lokakuuta 2009 , rautatiejärjestelmän yhteentoimivuudesta yhteisössä annetun Euroopan parlamentin ja neuvoston direktiivin 2008/57/EY liitteen VII muuttamisesta (ETA:n kannalta merkityksellinen teksti)

text:
               17.10.2009

               FI

               Euroopan unionin virallinen lehti

               L 273/12

      KOMISSION DIREKTIIVI 2009/131/EY,
   annettu 16 päivänä lokakuuta 2009,
   rautatiejärjestelmän yhteentoimivuudesta yhteisössä annetun Euroopan parlamentin ja neuvoston direktiivin 2008/57/EY liitteen VII muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 27 artiklan 4 kohdan,
   ottaa huomioon Euroopan rautatieviraston 17 päivänä huhtikuuta 2009 antaman suosituksen ERA/REC/XA/01-2009,
   sekä katsoo seuraavaa:

               (1)

               Euroopan parlamentin ja neuvoston asetuksen (EY) N:o 881/2004 (2) 9 b artiklan 2 kohdan mukaan Euroopan rautatieviraston, jäljempänä ’virasto’, on viimeistään 19 päivänä tammikuuta 2009 tarkasteltava uudelleen direktiivin 2008/57/EY liitteessä VII olevassa 1 jaksossa olevaa luetteloa parametreista ja annettava komissiolle tarkoituksenmukaisiksi katsomiaan suosituksia.

               (2)

               Koska direktiivin 2008/57/EY liitteessä VII olevaan 1 jaksoon sisältyy nykyisin kohtia, jotka eivät ole kalustoyksikköjä koskevia parametreja, tällaiset kohdat olisi poistettava.

               (3)

               Mainitun liitteen 1 jakso sisältää myös parametreja, jotka liittyvät pääasiassa vain siihen kalustoyksikön osaan, joka kuuluu liikkuvan kaluston osajärjestelmään. On tärkeää, että parametrien luettelo kattaa kaikki kalustoyksiköitä koskevat parametrit, jotka on tarkastettava käyttöönottoluvan antamista ja kansallisten sääntöjen luokittelua varten. Siksi siihen olisi sisällytettävä muita sellaisia osajärjestelmiä koskevat parametrit, jotka ovat osa kalustoyksikköä.

               (4)

               Direktiiviä 2008/57/EY olisi sen vuoksi muutettava.

               (5)

               Tässä direktiivissä säädetyt toimenpiteet ovat direktiivin 2008/57/EY 29 artiklan 1 kohdalla perustetun komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Korvataan direktiivin 2008/57/EY liitteessä VII oleva 1 jakso tämän direktiivin liitteellä.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 19 päivänä heinäkuuta 2010. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 16 päivänä lokakuuta 2009.

            Komission puolesta

         Antonio TAJANI

            Varapuheenjohtaja

      (1)  EUVL L 191, 18.7.2008, s. 1.

      (2)  EUVL L 164, 30.4.2004, s. 1.

      LIITE

         ”1.   Luettelo parametreista

                     1.1

                     Yleinen dokumentaatio
                     Yleinen dokumentaatio (kuten kuvaus uusista, uudistetuista tai parannetuista kalustoyksiköistä ja niiden käyttötarkoituksesta; rakennetta, korjaamista, käyttötoimintaa ja huoltoa koskevat tiedot; tekniset asiakirjat jne.)

                     1.2

                     Rakenne ja mekaaniset osat
                     Mekaaninen eheys ja kalustoyksiköiden välinen liityntä (mukaan luettuina puskimet ja vetolaitteet, käytävät), kalustoyksikön rakenteen ja varusteiden (esim. istuinten) lujuus, kuormauskyky, passiivinen turvallisuus (sisäinen ja ulkoinen törmäyksenkesto)

                     1.3

                     Kalustoyksikön ja radan vuorovaikutus sekä ulottumat
                     Mekaaniset rajapinnat infrastruktuuriin (mukaan luettuina staattinen ja dynaaminen käyttäytyminen, välykset ja sovitteet, ulottuma, pyörästöt jne.)

                     1.4

                     Jarrulaite
                     Jarruihin liittyvät osat (mukaan luettuina luistonestojärjestelmä, jarrun käyttölaitteet ja jarrutuskyky käyttö-, hätä- ja seisontatilassa)

                     1.5

                     Matkustajiin liittyvät osat
                     Matkustajien tilat ja matkustamoympäristö (mukaan luettuina ikkunat ja ovet, liikuntarajoitteisten henkilöiden asettamat vaatimukset jne.)

                     1.6

                     Ympäristöolot ja ilmavirran vaikutukset
                     Ympäristön vaikutus kalustoyksikköön ja kalustoyksikön vaikutus ympäristöön (mukaan luettuina aerodynaamiset olosuhteet ja rajapinta sekä kalustoyksikön ja rautatiejärjestelmän radan varressa olevan osan välillä että ulkoympäristön kanssa)

                     1.7

                     Ohjelmistojen ulkoiset varoitukset, merkinnät, toiminnot ja eheysvaatimukset
                     Ohjelmistojen ulkoiset varoitukset, merkinnät, toiminnot ja eheys, esim. turvallisuuteen liittyvät toiminnot, jotka vaikuttavat junan käyttäytymiseen, mukaan luettuna junan dataväylä

                     1.8

                     Kalustoyksikössä olevat virransyöttö- ja ohjausjärjestelmät
                     Kalustoyksikössä olevat käyttövoima-, virransyöttö- ja ohjausjärjestelmät sekä kalustoyksikön rajapinta virransyöttöinfrastruktuuriin ja kaikki sähkömagneettiseen yhteensopivuuteen liittyvät näkökohdat

                     1.9

                     Henkilöstön tilat, rajapinnat ja ympäristö
                     Kalustoyksikössä olevat henkilöstön tilat, rajapinnat, työolosuhteet ja -ympäristö (mukaan luettuina junan ohjaamo, kuljettajan käyttöliittymä)

                     1.10

                     Paloturvallisuus ja evakuointi

                     1.11

                     Huolto
                     Kalustoyksikössä olevat laitteet ja rajapinnat huoltoa varten

                     1.12

                     Kalustoyksikössä olevat ohjaus-, hallinta- ja merkinantolaitteet
                     Kaikki kalustoyksikössä olevat laitteet, joita tarvitaan turvallisuuden varmistamiseksi ja sellaisten junien kulun ohjaamiseksi ja hallitsemiseksi, joilla on lupa liikkua verkossa, ja näiden laitteiden vaikutukset rautatiejärjestelmän radan varressa olevaan osaan

                     1.13

                     Erityiset käyttövaatimukset
                     Kalustoyksikön erityiset käyttövaatimukset (mukaan luettuina vajaatoimintatila, kalustoyksikön hinaus)

                     1.14

                     Rahtiin liittyvät osat
                     Rahtiin liittyvät vaatimukset ja ympäristö (mukaan luettuina vaarallisten aineiden edellyttämät erityislaitteet)

               Edellä kursiivilla merkityt selitykset ja esimerkit on annettu ainoastaan tiedoksi eivätkä ne ole parametrien määritelmiä.”


Avis juridique important

|

31991L0376

Komission direktiivi 91/376/ETY, annettu 25 päivänä kesäkuuta 1991, tiettyjen rehu-, öljy- ja kuitukasvien kaupan pitämisen rajoittamisesta siemeniin, jotka on virallisesti varmennettu "perussiemeniksi" tai "varmennetuiksi siemeniksi", annetun direktiivin 86/109/ETY muuttamisesta

Virallinen lehti nro L 203 , 26/07/1991 s. 0108 - 0110 Suomenk. erityispainos Alue 3 Nide 38 s. 0078  Ruotsink. erityispainos Alue 3 Nide 38 s. 0078

KOMISSION DIREKTIIVI,annettu 25 päivänä kesäkuuta 1991,tiettyjen rehu-, öljy- ja kuitukasvien kaupan pitämisen rajoittamisesta siemeniin, jotka on virallisesti varmennettu "perussiemeniksi" tai "varmennetuiksi siemeniksi", annetun direktiivin 86/109/ETY muuttamisesta (91/376/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon rehukasvien pitämisestä kaupan 14 päivänä kesäkuuta 1966 annetun direktiivin 66/401/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 3 artiklan 3 kohdan,ottaa huomioon komission direktiivin 86/109/ETY(3), sellaisena kuin se on muutettuna direktiivillä 89/424/ETY(4), ja erityisesti sen 3 artiklan,sekä katsoo, ettädirektiivillä 66/401/ETY sallitaan tiettyjen rehukasvilajien perussiementen, varmennettujen siementen ja kauppasiementen kaupan pitäminen,direktiivin 66/401 3 artiklan 3 kohdan mukaan komissiolla on oikeus kieltää siementen kaupan pitäminen, jollei niitä ole virallisesti varmennettu "perussiemeniksi" tai "varmennetuiksi siemeniksi",direktiivillä 86/109/ETY säädetään nimittäin rajoitus erityisten rehukasvilajien kaupan pitäminen siemeniin, jotka on virallisesti varmennettu "perussiemeniksi" tai "varmennetuiksi siemeniksi",tätä kaupan pitämisen rajoitusta sovelletaan joihinkin direktiivissä 86/109/ETY tarkoitettuihin lajeihin 1 päivästä heinäkuuta 1991; tällä hetkellä näyttää siltä, että jäsenvaltiot eivät tuolloin kykene tuottamaan useiden näiden lajien perussiemeniä ja varmennettuja siemeniä riittävästi vastaamaan yhteisön kysyntää,jäsenvaltioiden, jotka ovat virallisesti hyväksyneet kyseisten lajien lajikkeita, olisi kuitenkin edistettävä näiden lajien siementen tuotannon virallista varmentamista "perussiemeniksi" tai "varmennetuiksi siemeniksi",komissio tutkii tarvittavat keinot näin tuotettujen siementen kaupan pitämisen edistämiseksi,sen vuoksi olisi säädettävä tietyistä siirtymäjärjestelyistä siihen asti, kunnes näiden lajien perussiemeniä ja varmennettuja siemeniä voidaan tuottaa tarpeeksi, jatässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN,1 artikla Muutetaan direktiiviä 86/109/ETY seuraavasti:1 Korvataan 3 artikla seuraavasti:"3 artiklaJäsenvaltioiden on säädettävä, että 1 päivästä heinäkuuta 1991 ei saa pitää kaupan:- Alopecurus pratensis L. - Nurmipuntarpää- Arrhenatherum elatius (L.) Beauv.ex J. S. and K. B. Presl - Heinäkaura- Bromus catharticus Vahl - Litteäkattara- Bromus sitchensis Trin. - Kattara- Lupinus luteus - Keltalupiini, muut kuin karvaat lajikkeet- Lupinus angustifolius L. - Sinilupiini- Poa nemoralis L. - Lehtonurmikka- Trisetum flavescens (L.) Beauv. - Keltakaura- Phacelia tanacetifolia Benth. - Hunajakukka- Sinapis alba L. - Keltasinappisiemeniä, ellei niitä ole virallisesti varmennettu "perussiemeniksi" tai "varmennetuiksi siemeniksi"."2 Lisätään artikla seuraavasti:"3 a artikla1 Jollei 5 kohdassa toisin säädetä, jäsenvaltioiden on säädettävä, että 1 päivästä heinäkuuta 1991 ei saa pitää kaupan:- Agrostis canina L. - Luhtarölli- Festuca ovina L. - Lampaannata- Lupinus albus L. - Valkolupiini, karvaat lajikkeet- Lupinus luteus L. - Keltalupiini, karvaat lajikkeet- Trifolium alexandrinum L. - Egyptin apila- Trifolium incarnatum L. - Veriapila- Trifolium resupinatum L. - Persianapila- Vicia sativa L. - Rehuvirna- Vicia villosa Roth. - Ruisvirnasiemeniä, ellei niitä ole virallisesti varmennettu "perussiemeniksi" tai "varmennetuiksi siemeniksi".2 Jäsenvaltioiden on ilmoitettava komissiolle ennen 1 kohdassa mainittua päivämäärää 1 kohdassa mainittujen lajien siemenmäärät, jotka tarvitaan niiden alueella ennen 31 päivää joulukuuta 1991 tapahtuvaan kylvöön, jos on todennäköistä ettei saatavilla olevia virallisesti "perussiemeniksi" tai "varmennetuiksi siemeniksi" varmennettuja siemeniä ole tarpeeksi.3 Jäsenvaltioiden, jotka ovat ilmoittaneet komissiolle 2 kohdan mukaisesti, ettei virallisesti "perussiemeniksi" tai "varmennetuiksi siemeniksi" varmennettuja siemeniä ehkä ole tarpeeksi,- on koottava kaikki saatavilla oleva tieto viljelykasvien yleisessä lajikeluettelossa lueteltujen näiden lajien lajikkeiden soveltuvuudesta niiden alueelle ja ilmoitettava tästä komissiolle viipymättä, kuitenkin viimeistään 1 päivänä lokakuuta 1991;- on edistettävä näiden lajien olemassa olevien ekotyyppien asianmukaista ylläpitoa, jotta ne täyttäisivät niiden virallisen lajikkeena hyväksymisen edellytykset.4 Jäsenvaltioita, jotka ovat virallisesti hyväksyneet näiden lajien lajikkeita, on rohkaistava niiden siementuotantoon siementen varmentamiseksi virallisesti 'perussiemeniksi` tai 'varmennetuiksi siemeneksi`.Komissio tutkii tarvittavat keinot näin tuotettujen siementen kaupan pitämisen edistämiseksi.5 Edellä 3 kohdassa tarkoitetuilla jäsenvaltioilla, on oikeus sallia virallisesti "kauppasiemeniksi" tarkastettujen siementen saattaminen markkinoille 31 päivään joulukuuta 1991 saakka 2 kohdan mukaisesti ilmoitetun siemenpulan poistamiseksi tarvittavan määrän osalta. Direktiivin 66/401/ETY liitteessä IV edellytettyjen tietojen lisäksi virallisesta etiketissä:- on ilmoitettava siementen ilmoitettu tyyppi, ja- eriteltävä, että siemenet on tarkoitettu yksinomaan kyseisen jäsenvaltion käyttöön.6 Jos siemenistä on 31 päivän joulukuuta 1991 jälkeen pulaa, sovelletaan direktiivin 66/401/ETY 17 artiklan säännöksiä."2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 artikla Tämä direktiivi on osoitettu kaikille jäsenvaltioille.Tehty Brysselissä 25 päivänä kesäkuuta 1991.Komission puolestaKomission jäsenRay MAC SHARRY(1) EYVL N:o 125, 11.7.1966, s. 2298/66(2) EYVL N:o L 353, 17.12.1990, s. 48(3) EYVL N:o L 93, 8.4.1986, s. 21(4) EYVL N:o L 196, 12.7.1989, s. 50


title: Euroopan parlamentin ja neuvoston direktiivi 2005/75/EY, annettu  16 päivänä marraskuuta 2005 , julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY oikaisemisesta

text:
               9.12.2005

               FI

               Euroopan unionin virallinen lehti

               L 323/55

         EUROOPAN PARLAMENTIN JA NEUVOSTON DIREKTIIVI 2005/75/EY,
   annettu 16 päivänä marraskuuta 2005,
   julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY oikaisemisesta
   EUROOPAN PARLAMENTTI JA EUROOPAN UNIONIN NEUVOSTO, Jotka
   ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan, 55 artiklan ja 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Kynnysarvo, jota sovelletaan tiettyihin yli 50 prosentin osuudella rahoitettuihin palveluhankintoja koskeviin sopimuksiin, olisi mukautettava muiden hankintaviranomaisten kuin keskushallinnon viranomaisten tekemiin palvelusopimuksiin sovellettavaan kynnysarvoon siten kuin oli tarkoitettu hyväksyttäessä julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annettu Euroopan parlamentin ja neuvoston direktiivi 2004/18/EY (3).

               (2)

               Tämä mukauttaminen olisi varmistettava myös silloin, kun kynnysarvoja tarkistetaan direktiivin 2004/18/EY 78 artiklan mukaisesti.

               (3)

               Toimituksellisen virheen vuoksi direktiivin 2004/18/EY 78 artikla ei tällä hetkellä takaa tarkoitetun mukauttamisen toteutumista. Siksi 78 artiklan 2 kohdan b ja c alakohta olisi oikaistava siirtämällä 8 artiklan ensimmäisen kohdan b alakohtaan kohdistuva viittaus 78 artiklan 2 kohdan b alakohdasta 78 artiklan 2 kohdan c alakohtaan,

         OVAT ANTANEET TÄMÄN DIREKTIIVIN:
   1 artikla
   Korvataan direktiivin 2004/18/EY 78 artiklan 2 kohdan b ja c alakohta seuraavasti:

               ”b)

               67 artiklan 1 kohdan a alakohdassa säädetyn kynnysarvon liitteessä IV tarkoitettujen hankintaviranomaisten tekemiin julkisia palveluhankintoja koskeviin sopimuksiin sovellettavan tarkistetun kynnysarvon mukaiseksi;

               c)

               8 artiklan ensimmäisen kohdan b alakohdassa ja 67 artiklan 1 kohdan b ja c alakohdassa säädetyt kynnysarvot muiden kuin liitteessä IV tarkoitettujen hankintaviranomaisten tekemiin julkisia palveluhankintoja koskeviin sopimuksiin sovellettavan tarkistetun kynnysarvon mukaisiksi.”

         2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä tammikuuta 2006.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Strasbourgissa 16 päivänä marraskuuta 2005.

            Euroopan parlamentin puolesta

            Puhemies

         J. BORRELL FONTELLES

            Neuvoston puolesta

            Puheenjohtaja

         Bach of LUTTERWORTH

      (1)  Lausunto annettu 28. syyskuuta 2005 (ei vielä julkaistu virallisessa lehdessä).

      (2)  Euroopan parlamentin lausunto, annettu 27. syyskuuta 2005 (ei vielä julkaistu virallisessa lehdessä) ja neuvoston päätös, tehty 14. marraskuuta 2005.

      (3)  EUVL L 134, 30.4.2004, s. 114, direktiivi sellaisena kuin se on muutettuna komission asetuksella (EY) N:o 1874/2004 (EUVL L 326, 29.10.2004, s. 17).